Emiļa Melngaiļa iela (Rīga)

Emiļa Melngaiļa iela ir iela Rīgā, Vidzemes priekšpilsētā, Centra apkaimē. Tā sākas krustojumā ar Hanzas ielu, bet šeit esošais ielas posms nav savienots autotransportam ar ielas galveno daļu, kas sākas krustojumā ar Strēlnieku ielu. Emiļa Melngaiļa iela beidzas krustojumā ar Krišjāņa Valdemāra ielu. Emiļa Mengaiļa iela posmā no Krišjāņa Valdemāra ielas līdz Antonijas ielai ir vienvirziena iela, pa kuru var braukt uz Antonijas ielas pusi. Ielas garums ir ap 530 metri, tā klāta ar asfalta un bruģa segumu.

Emiļa Melngaiļa ielā pārsvarā ir īres namu apbūve, kā arī vairākas sabiedriskas ēkas. Pie tās sākuma (Hanzas ielā 5) atrodas Valsts ugunsdzēsības un glābšanas dienesta ēka, kurā atrodas arī Latvijas Ugunsdzēsības muzejs. Emiļa Melngaiļa ielā 1A atrodas Skonto halle un Skonto stadions.

 Vēsture 
Pirmo reizi iela atrodama Rīgas ielu sarakstos jau 18. gadsimta beigās kā Mazā Kalēju iela () pie pilsētas ganībām. 1885. gadā ielu pārdēvēja par Ķieģeļu ielu (, ), bet 1954. gadā to nosauca komponista Emiļa Melngaiļa vārdā.

V Vispārējie latviešu Dziesmu svētki notika Rīgā 1910. gadā gruntsgabalā starp Hanzas ielu un tagadējo Emiļa Melngaiļa ielu (toreiz Ķieģeļu)Штегман, Р., План города Риги на 24 листах, Рига : Лит. A. Шталь, 1908., vēlāko YMCA un Skonto stadionu vietā ar ieeju no Strēlnieku ielas puses.

 Ielu savienojumi 
Emiļa Melngaiļa iela ir savienota ar šādām ielām:
 Hanzas iela
 Strēlnieku iela
 Antonijas iela (T veida krustojums)
 Zaļā iela (T veida krustojums)
 Krišjāņa Valdemāra iela (T veida krustojums)

 Objekti 
 Skonto stadions
 Skonto halle

 Atsauces 

Kategorija:Ielas Centrā
Kategorija:Vidzemes priekšpilsēta